El Centre Cultural Mario Monreal acollirà aquest dissabte el concert dels pianistes Omar Vilata i Mario Prisuelos
20 d’octubre 2015

![Imagen 1](/media/304nfrwo/omar_g.jpg)

El Centre Cultural Mario Monreal de Sagunt acollirà aquest dissabte, 24 d'octubre, a les 19.30 hores, el concert dels pianistes Omar Vilata i Mario Prisuelos. Aquesta cita musical, organitzada per la delegació de Cultura de l'Ajuntament de Sagunt, servirà per a celebrar el segon aniversari de la inauguració d'aquest espai cultural municipal. 

Quant al programa, cal destacar que Omar Vilata realitzarà una improvisació, mentre que Mario Prisuelos interpretarà _Adalid, piano romàntic_. Concretament, una obra de Chopin, _Nocturn op. 48 nº 1_, i una selecció de Marcial del Adalid, el gran pianista i compositor de la Corunya que és una de les figures prominents del romanticisme musical espanyol. D'aquest últim compositor tocarà les peces: _Romances sense paraules, El lament_ i _Soirées d’automne à la ferme_. 

**Omar Vilata**

Recentment, el pianista Omar Vilata s'ha format en noves tècniques musicals, per exemple sobre com preparar espais apropiats perquè les persones de totes les edats puguen traure la seua capacitat d'expressió. A més, ha compartit les seues enriquidores experiències en aquest àmbit impartint formació per tota la Comunitat Valenciana i, especialment, a Sagunt amb el _Taller d'expressió personal amb el piano_. 

Paral·lelament, ha aprofundit en el que denomina un procés d'alliberament de pesades herències del sistema acadèmic musical, construint un format molt personal de concerts anomenat _Piano Íntim_, que ha oferit a Sagunt. Segons afirma Vilata, li ha donat molts moments de comunicació senzilla i vertadera amb el públic present.

Fa dos anys Omar Vilata inaugurava el Centre Cultural fent un homenatge pianístic a Mario Monreal, tendint un pont amb records de la seua infància. Ara, la seua contribució al programa va a ser curiosament _l'Absència de programa_, és a dir, la focalització de les seues energies en la interacció pura amb l'instrument en el moment i l'espai presents, per a trobar-se amb la seua expressió sincera i compartir-la amb els espectadors. En definitiva, segons destaca, fa una proposta d'autenticitat. 

**Mario Prisuelos**

**![](/es-va/Actualidad/PublishingImages/Octubre 2015/prisuelos_g.jpg)  
  
**

Mario Prisuelos realitza els seus primers estudis de piano en el Conservatori de Madrid, la seua ciutat natal. De molt jove es trasllada a Viena per a ampliar la seua formació acadèmica amb el professor Leonid Brumberg. Després d'aquesta etapa torna a Madrid, on perfecciona la seua tècnica amb el mestre Humberto Quagliata i continua la tradició pianística de grans mestres com Alfred Cortot, Claudio Arrau o Arthur Rubinstein.  
  

Des de jove, Mario Prisuelos comença una intensa activitat realitzant concerts com a solista i en grups de càmera. La seua consagració a nivell europeu va ser en el Festival de piano de Feuchtwangen dins de l'aclamat Musikzauber Franken a Alemanya. A partir d'ací, debuta en altres ciutats europees de gran tradició musical com Viena, Milà, Londres o Zagreb, convertint-se en un reclam en alguns dels festivals europeus més importants. 

És reseñable la gira europea que va realitzar presentant el programa 'De Bach a Khachaturian' i que va concloure en la Fundació Juan March de Madrid. Així mateix cal citar l'extensa gira nord-americana que va tenir lloc en 2010. Després de la seua actuació en el Carniage Hall de Nova York té previst debutar a Orient, Xina i Japó. 

El seu nou CD, gravat per al segell Universal, dedicat a la música per a piano d'una de les figures clau del romanticisme espanyol, el compositor Marcial del Adalid, ha rebut un gran acolliment per part del públic i de la crítica.

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-acollira-aquest-dissabte-el-concert-dels-pianistes-omar-vilata-i-mario-prisuelos/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-acollira-aquest-dissabte-el-concert-dels-pianistes-omar-vilata-i-mario-prisuelos/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-acollira-aquest-dissabte-el-concert-dels-pianistes-omar-vilata-i-mario-prisuelos/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-acollira-aquest-dissabte-el-concert-dels-pianistes-omar-vilata-i-mario-prisuelos/)